Скупштина Градске општине Сурчин, на основу члана 36. члана 38. став 2 и члана 39. а у вези члана 45. Закона о јавним предузећима (,,Службени гласник РС“ број 15/16), члана 18. Статута Градске општине Сурчин (,,Службени лист града Београда“ број 44/08, 12/10, 39/13 и 47/15), Одлуке о промени оснивачког акта Јавног предузећа кабловска дистрибуција, Сурчин (,,Службени лист града Београда“ број 91/14, 94/16 и 118/16) и Одлуке о спровођењу новог јавног конкурса за избор директора Јавног предузећа кабловска дистрибуција, Сурчин број: I-01-06-176/17, од 01. августа 2017. године, оглашава

**НОВИ ЈАВНИ КОНКУРС**

**ЗА ИЗБОР ДИРЕКТОРА ЈАВНОГ ПРЕДУЗЕЋА КАБЛОВСКА ДИСТРИБУЦИЈА,**

**СУРЧИН**

**Подаци о јавном предузећу:**

Предузеће послује под пословним именом: Јавно предузеће кабловска дистрибуција, Сурчин

Скраћено пословно име: ЈП кабловска

Седиште предузећа: Косовска 2, Сурчин

Матични број: 20461136

ПИБ: 105793710

Претежна делатност предузећа: 6110 Кабловске телекомуникације

**Радно место:** Директор ЈП кабловска на период од четири године

**Услови за именовање директора ЈП кабловска:**

1. да је пунолетно и пословно способно,
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама,
3. да има најмање пет година радног искуства на пословима за које се захтева високо образовање из тачке 2. овог члана,
4. да има најмање три године радног искуства на пословима који су повезани са пословима јавног предузећа,
5. да познаје област корпоративног управљања,
6. да има радно искуство у организовању рада и вођењу послова,
7. да није члан органа политичке странке, односно да му је одређено мировање у вршењу функције у органу политичке странке,
8. да није осуђивано на казну затвора од најмање шест месеци,
9. да му нису изречене мере безбедности у складу са законом којим се уређују кривична дела, и то:
10. обавезно психијатријско лечење и чување у здравственој установи,
11. обавезно психијатријско лечење на слободи,
12. обавезно лечење наркомана,
13. обавезно лечење алкохоличара,
14. забрана вршења позива, делатности и дужности.

**Место рада:** Косовска 2, Сурчин

**Стручна оспособљеност, знања и вештине** кандидата оцењују се у изборном поступку увидом у податке из пријаве и доказе уз пријаву на јавни конкурс, писаном и усменом провером, односно на други одговарајући начин сходно потребама рада јавног комуналног предузећа, у складу са Законом којим се уређује правни положај јавних предузећа и Уредбом о мерилима за именовање директора јавног предузећа („Службени гласник РС“ број 65/16).

**Рок за подношење пријаве:** Рок за подношење пријаве је 30 дана од дана објављивања овог јавног конкурса у „Службеном гласнику РС“.

**Адреса на коју се подносе пријаве:** Пријава са доказима о испуњавању услова подноси се у запечаћеној коверти за Комисију за спровођење конкурса за избор директора јавних предузећа чији је оснивач Градска општина Сурчин, путем поште или преко писарнице Управе Градске општине Сурчин, ул. Војвођанска 79, Сурчин, са назнаком „За јавни конкурс за избор директора ЈП кабловска.

**Пријава на јавни конкурс и докази који се прилажу уз пријаву:**

Пријава на јавни конкурс садржи: име и презиме кандидата, датум и место рођења, адресу становања, број телефона, e-mail адресу, податке о образовању, податке о врсти и дужини радног искуства и податке о посебним областима знања.

**Докази који се прилажу уз пријаву:**

Уз пријаву са личном и радном биографијом прилажу се докази о испуњености услова у оригиналу или овереној фотокопији и то:

* извод из матичне књиге рођених,(издат на обрасцу сходно Закону о матичним књигама („Службени гласник РС“ број 20/09 и 145/14);
* уверење о пословној способности (издато од стране надлежног Центра за социјални рад);
* уверење о држављанству РС, не старије од шест месеци у односу на дан објављивања јавног конкурса у „Службеном Гласнику РС“;
* диплома о стеченом високом образовању;
* исправе којима се доказује радно искуство (потврде или други акти из којих се доказује најмање пет година радног искуства на пословима за које се захтева високо образовање);
* исправе којима се доказује радно искуство на пословима који су повезани са пословима јавног предузећа (потврде или други акти из којих се доказује да лице да има најмање три године радног искуства на пословима који су повезани са пословима јавног предузећа);
* исправе којима се доказује радно искуство у организовању рада и вођењу послова (потврде или други акти којима се доказује да лице има радно искуство у организовању рада и вођењу послова);
* изјава кандидата дата под кривичном и материјалном одговорношћу да није члан органа политичке странке, односно да му је одређено мировање у вршењу функције у органу политичке странке;
* уверење надлежног органа да лице није осуђивано на казну затвора од најмање шест месеци и уверење надлежног органа да му нису изречене мере безбедности у складу са законом којим се уређују кривична дела, и то:
* обавезно психијатријско лечење и чување у здравственој установи;
* обавезно психијатријско лечење на слободи;
* обавезно лечење наркомана,
* обавезно лечење алкохоличара;
* забрана вршења позива, делатности и дужности

не старија од шест месеци од дана објављивања јавног конкурса у „Службеном Гласнику РС“.

Неблаговеремене, неразумљиве и пријаве уз које нису приложени сви потребни докази, Комисија за спровођење конкурса за избор директора јавних предузећа чији је оснивач Градска општина Сурчин, одбациће закључком против ког није допуштена посебна жалба.

**Лице задужено за давање обавештења о јавном конкурсу** је Тања Аћимовић, тел: 011/8443-272, сваког радног дана од 09.00 до 14.00 часова.